Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 153/12/3309	Trenčín, 1.4.2015
EEČ : 2-28-38-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený konajúc za spoločnosť XXXXX s.r.o., so sídlom XXXXX XXXXX XXXXX dňa 16.01.2009 uzatvoril so spoločnosťou XXXXX, s.r.o., so sídlom XXXXX, Hodžovo námestie č. 3, leasingovú zmluvu číslo XXXXX ktorej predmetom bolo poskytnutie finančného leasingu na predmet leasingu osobné motorové vozidlo značky Mercedes Benz B 180, VIN: XXXXX rok výroby 2008, bielej farby, pred uzatvorením leasingovej zmluvy vozidlo odpredal na základe kúpnej zmluvy číslo XXXXX zo dňa 16.01.2009 za 20.636,- Eur leasingovej spoločnosti, pričom pri podpise kúpnej zmluvy deklaroval, že predmet kúpy je v jeho osobnom vlastníctve a nie je zaťažený žiadnym právom tretej osoby, toto urobil aj napriek tomu, že ako konateľ spoločnosti XXXXX s.r.o., so sídlom Moravské Lieskové mal vedomosť o tom, že za predmetné vozidlo, ktoré zakúpil od spoločnosti XXXXX XXXXX a.s., XXXXX, Česká republika nezaplatil kúpnu cenu a vozidlo odpredal, hoci vedel, že na základe všeobecných obchodných podmienok bod číslo 6.1 bolo vozidlo až do zaplatenia konečnej kúpnej ceny a prípadných vedľajších pohľadávok vo výlučnom vlastníctve predávajúceho, teda spoločnosti XXXXX XXXXX a.s., XXXXX, Česká republika, čím poškodenej spoločnosti XXXXX, s.r.o., so sídlom XXXXX, Hodžovo námestie č. 3 spôsobil škodu vo výške 20.636,- Eur, 

lebo trestné stíhanie je neprípustné, preto že  tak ustanovuje medzinárodná zmluva

Odôvodnenie:

	Príslušník Okresného riaditeľstva Policajného zboru, OKP XXXXX, uznesením číslo XXXXX zo dňa 03.08.2013 podľa § 206 odsek 1 Trestného poriadku vzniesol obvinenie XXXXX, narodenému XXXXX, pre prečin podvodu podľa § 221 odsek 1, 2 Trestného zákona na tom skutkovom základe, ako je uvedené vo výrokovej časti tohto uznesenia.

	Vyšetrovateľ Policajného zboru uznesením číslo XXXXX zo dňa 18.01.2013 podľa § 228 odsek 2 písmeno d) Trestného poriadku trestné stíhanie obvinenému prerušil z dôvodu, že sa navrhuje odovzdanie trestného stíhania do cudziny.

	Po odovzdaní trestného konania Okresný súd v Zlíne pod sp. zn. 3T XXXXX vydal dňa 27.08.2014 rozsudok, ktorým v spojení s uznesením Krajského súdu v Brne sp. zn. 6TO XXXXX zo dňa 20.01.2015 obvineného XXXXX uznal vinným zo zločinu podvodu podľa § 209 odsek 1, 4 písmeno d) trestného zákonníka Českej republiky za skutok, ktorý bol predmetom odovzdaného trestného konania a uložil mu trest odňatia slobody v trvaní 30 mesiacov s podmienečným odkladom jeho výkonu na skúšobnú dobu 3 roky. Rozhodnutie nadobudlo právoplatnosť.

Podľa článku 35 odsek 1 Európskeho dohovoru o odovzdávaní trestného konania, dojednaného 15.05.1972 v Štrasburgu osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ:
(a)	      bola zbavená viny,
(b)	      uložený trest:
(i)	bol úplne vykonaný alebo sa vykonáva, alebo
(ii)	úplne alebo z jeho nevykonanej časti podliehal milosti alebo amnestii, alebo
(iii)	nemôže už byť vykonaný vzhľadom na premlčanie,
(c)	      súd uznal obžalovaného za vinného a upustil od potrestania.

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 odsek 1 písmeno g) Trestného poriadku treste stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.

Nakoľko vzhľadom na článok 35 odsek 1 Európskeho dohovoru o odovzdávaní trestného konania zo dňa 15. mája 1972 nemôže byť obvinený XXXXX po právoplatnom rozhodnutí súdu Českej republiky, za ten istý skutok na území Slovenskej republiky ďalej stíhaný, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Beáta Láncošová
prokurátorka